CELEX: 62012TN0203
Language: da
Date: 2012-05-16 00:00:00
Title: Sag T-203/12: Sag anlagt den 16. maj 2012 — Alchaar mod Rådet

21.7.2012   
            
            
               DA
            
            
               Den Europæiske Unions Tidende
            
            
               C 217/24
            
         Sag anlagt den 16. maj 2012 — Alchaar mod Rådet
   (Sag T-203/12)
   2012/C 217/52
   Processprog: fransk
   
      Parter
   
   
      Sagsøger: Mohamad Nedal Alchaar (Aleppo, Syrien) (ved advokat A. Korkmaz)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af følgende retsakter, for så vidt som de vedrører sagsøgeren:
               
                           —
                        
                        
                           gennemførelsesforordning nr. 1244/2011 af 1. december 2011
                        
                     
                           —
                        
                        
                           afgørelse 2011/782/FUSP, som ændret og suppleret indtil d.d., bl.a. ved gennemførelsesafgørelse 2012/37/FUSP, afgørelse 2012/122/FUSP, gennemførelsesafgørelse 2012/172/FUSP og afgørelse 2012/206/FUSP
                        
                     
                           —
                        
                        
                           Rådets forordning nr. 36/2012 af 18. januar 2012, som ændret og suppleret indtil d.d., bl.a. ved gennemførelsesforordning nr. 55/2012, forordning nr. 168/2012 og gennemførelsesforordning nr. 266/2012
                        
                     
                           —
                        
                        
                           samtlige fremtidige retsakter, der ændrer eller supplerer afgørelse 2011/782/FUSP og Rådets forordning nr. 36/2012.
                        
                     
         
               —
            
            
               Annullation af Rådets afgørelse, som er indeholdt i meddelelsen af 16. marts 2012 til sagsøgeren, for så vidt som den opretholder hans opførelse på de anfægtede lister.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrørende tilsidesættelse af grundlæggende rettigheder og processuelle garantier, bl.a. retten til forsvar, begrundelsespligten og princippet om en effektiv domstolsbeskyttelse, for så vidt som sagsøgeren ikke har modtaget en formel underretning om sin opførelse på listen over personer, som er genstand for sanktioner, og for så vidt som de i de anfægtede retsakter angivne begrundelser for hans opførelse på listen ikke er tilstrækkelige til at begrunde sanktionerne.
            
         
               2)
            
            
               Andet anbringende vedrørende tilsidesættelse af ejendomsretten og retten til økonomisk frihed.